tvirtinu

Šilutės rajono švietimo pagalbos tarnybos direktorė
Judita Blinkevičienė

2023 m. vasario 23 d.

**LOKALUS PROJEKTAS**

**PARODA „KLAIPĖDOS KRAŠTO METAI“**

**SĄLYGOS**

**I. BENDROSIOS NUOSTATOS**

1. 2023 metai paskelbti Klaipėdos krašto metais. Projekto veikla skirta paminėti Klaipėdos krašto prijungimo prie Lietuvos kaip vieną svarbiausių XX amžiaus geopolitinių laimėjimų, turėjusių ypatingos reikšmės Lietuvos raidai ir jos, kaip jūrinės valstybės, statusui.
2. Organizatoriai: Švietimo pagalbos tarnybos užsienio kalbų – anglų, vokiečių, rusų – metodiniai būreliai. Atsakingos: Živilė Bartkienė, Eglė Jatautaitė-Budrikienė, Aida Skarbalienė, Šilutės Martyno Jankaus pagrindinės mokyklos mokytojos.
3. Dalyviai: bendrojo ugdymo mokyklų 2-10 klasių mokiniai ir ir neformaliojo švietimo įstaigų jaunimas, inicijuojami užsienio kalbų ir dailės mokytojų.
4. Veiklos vykdymo laikas:  **kovo – gegužės mėnesiai.**
5. Pirmasis etapas – nuo kovo 6 d. iki balandžio 21 d. rajono mokyklose vykdomos kūrybiškos veiklos. Darbus pristatyti **iki 2023 metų balandžio 28 d.** į Šilutės rajono švietimo pagalbos tarnybą, K. Kalinausko g. 10, LT-99130, Šilutė.
6. Antrasis etapas – nuo gegužės 3 d. darbų paroda „Klaipėdos krašto metai“ eksponuojama Švietimo pagalbos tarnyboje.
7. Mokytojai, vadovaujantys mokinių parodos darbams, registruojasi internetinėje registravimo sistemoje „Semi+“ (<https://www.semiplius.lt/>) *(kiekvienas mokytojas registruojasi atskirai).*

**II. PARODOS TIKSLAI IR UŽDAVINIAI**

1. Ugdyti mokinių pilietiškumą ir tautinę savimonę, skatinant domėtis krašto istorija ir vertinti geopolitinių įvykių reikšmę jo raidai.
2. Supažinti mokinius su kūrybiško mokymosi ir žinių perteikimo  galimybėmis, kuriant vaizdą, susietą su parašytu tekstu.
3. Skatinti mokytojus dalytis gerąja patirtimi, atkreipti dėmesį į užsienio kalbų ir dailės integracijos galimybes bei skatinti ieškoti naujų kūrybiško mokymo būdų.
4. Ugdyti mokinių estetikos pojūtį, populiarinti dailyraštį.

**III. REIKALAVIMAI DARBAMS**

1. Dailyraštis: rašomas ant A4 formato lapo; apimtis 30-200 žodžių. Tekstas nurašomas iš pasirinktos užsienio kalbos (anglų, vokiečių, rusų, prancūzų) grožinės, istorinės literatūros knygos, internetinio tinklalapio, **nepamirštant nurodyti autoriaus, kūrinio pavadinimo ar informacijos šaltinio dalyvio anketoje.**
2. Dailyraščio A4 lapas klijuojamas laisvai pasirinktoje vietoje ant horizontalaus A3 formato lapo su iliustracijomis (pageidautina storesnis popierius).
3. Pateikiama iliustracija, atskleidžianti  pasirinkto teksto mintį. Iliustracijos gali būti atliktos bet kuria pasirinkta technika ir medžiagomis: guašu, akvarele, aliejumi, spalvotais pieštukais, kreidelėmis, aplikacija ir kt.;
4. Darbą gali atlikti dviese (vienas mokinys rašo dailyraštį, kitas mokinys pateikia iliustraciją);
5. Darbas turi būti užbaigtas ir atitikti reikalavimus;
6. Darbų skaičius neribojamas.
7. Dailyraščio lapo dešiniajame kampe būtina pritvirtinti dalyvio kortelę (1 priedas).

**IV. DARBŲ VERTINIMAS**

1. Tai nekonkursinis renginys. Parodos dalyvių darbai nekonkuruos tarpusavyje ir nebus apdovanojami prizais. Mokytojai gaus pažymą apie dalyvavimą parodoje, o savo ugdytinius skatins patys, savo pasirinktais būdais.
2. Parodai pasibaigus darbai grąžinami.
3. Daugiau informacijos: Aida Skarbalienė, Šilutės M. Jankaus pagrindinė mokykla. Tel. +37068401363, el. paštas aidska75@gmail.com

 Priedas Nr.1

Iliustruoto dailyraščio dalyvio anketa **(turi būti užklijuota dailyraščio A4 lapo dešiniajame kampe apačioje):**

|  |
| --- |
| Mokymo įstaigos pavadinimas |
| Autoriaus(-ių) vardas, pavardė, klasė (grupė) |
| Mokinio amžius |
| Mokytojų, vadovavusių darbui, vardai ir pavardės |
| Rašytos ištraukos autorius, kūrinio pavadinimas ar informacijos šaltinis |